Jokūbavo Švč. Mergelės Marijos bažnyčia

Jokūbavo Švč. Mergelės Marijos bažnyčia (iki 1864 m. Jokūbavo šv. Kajetono bažnyčia) – katalikų bažnyčia Jokūbave (Kretingos rajono savivaldybė, Palangos dekanatas, Telšių vyskupija).

 Istorija 

1789 m. (vyskupo M. Valančiaus duomenimis – 1778 m.Motiejus Valančius. Raštai, t. 2. Vilnius, 1972, p. 205, 171.) Jokūbavo dvaro įkūrėjas Jokūbas Ignotas Nagurskis pastatė medinę bažnytėlę (koplyčią), kurios kunigo išlaikymui paskyrė 600 auksinų iš Mišučių dvaro gaunamų kasmetinių pajamų. Ji buvo pašventinta šv. Kajetono titulu ir tapo Kretingos parapinės bažnyčios filija, kurioje paprastai buvo aukojamos mišios, bet neteikiami Krikšto, Santuokos sakramentai ir kiti patarnavimai. Šalia bažnyčios 1793 m. prisiglaudė medinė prieglauda (špitolė), o netoliese buvo įsteigtos kapinės.

1830 m. kunigas kanauninkas Stanislovas Čerskis rašė, kad Jokūbavo bažnytėlė ir kunigo gyvenamasis namas jau pasenę, neremontuojami, o bažnyčios ir kunigo išlaikymui skiriamos lėšos yra labai negausios.Czerski Stanislaw. Opis Żmudzkiey dyecezyi. Wilno 1830, str. 26. Kretingos parapijos klebono ir bernardinų vienuolyno gvardijono tėvo Felikso Rimkevičiaus prašymu vietoje baigiančios sunykti bažnytėlės Jokūbavo dvarininkas Konstantinas Parčevskis 1864 m. pastatė naują bažnyčią, kuri buvo konsekruota Švč. Mergelės Marijos titulu.Lietuvos mokslų akademijos bibliotekos rankraščių skyrius, f. 39, b. 116, l. 7; Marijos Dymšaitės-Ogden laiškas Nr. 1, p. 2 ir Nr. 2, p. 1. - Kretingos muziejaus mokslinis archyvas.

XX a. 3–4 dešimtmetyje prie Jokūbavo Švč. Mergelės Marijos bažnyčios veikė negausi tretininkų kongregacija, katalikiško jaunimo sąjungos „Pavasaris“, Blaivybės draugijos ir vaikų Angelo Sargo sąjungos kuopos. Pavasarininkai susibūrė 1930 m.Žemaičių prietelius. 1931, spalio 1, p. 6., o Angelo Sargo vaikų organizacija įkurta 1928 m.Sargyba. 1929, Nr. 5, p. 171. Blaivybės draugijos kuopa ruošė antialkoholinius renginius ir propagavo blaivybę.

1945 m. sausį baigiantis Antrajam pasauliniam karui bažnyčia sudegė. Jokūbavo gyventojai teisę atstatyti bažnyčią išsikovojo tik prasidėjus Atgimimui. Jos atstatymo projektą parengė kretingiškis architektas Edmundas Giedrimas.Kaunaitė T. Jokūbave bus bažnyčia. – Švyturys (Kretinga). 1991, kovo 30. 1991 m. gegužės 15 d. Telšių vyskupas Antanas Vaičius pašventino pamatus,Genovaitė Paulikaitė. Pašventinti bažnyčios pamatai. – Švyturys (Kretinga). 1991, gegužės 22. ant kurių 1991–1996 m. buvo pastatyta nauja bažnyčia.Gegužės 15-oji Jokūbave: prieš 30 metų pradėta statyti dabartinė bažnyčia svyturiolaikrastis.lt 1993 m. vasarą išmūrytos silikatinių splytų sienos, uždengtas laikinas stogas.

 Architektūra 

Bažnyčia tinkuoto mūro, vienbokštė, vienanavė.

Šventorių juosia atnaujinta tinkuoto mūro tvora, kurioje priešais bažnyčią įrengti metaliniai, ažūriniai vartai. Priešais bažnyčią dešinėje pusėje stovi 1991 m. pastatytas kryžius Telšių vyskupo A. Vaičiaus apsilankymui atminti, o priešingoje tako pusėje – kryžius Jokūbave 1948 m. žuvusiems partizanams atminti. Už bažnyčios pastatyta baublinė koplytėlė ir 2 kryžiai.

 Galerija 

 Šaltiniai 



 Nuorodos 

 Jokūbavo Švč. Mergelės Marijos parapija (Telsiuvyskupija.lt)
 Jokūbavo Švč. Mergelės Marijos bažnyčia  kretvb.lt

Kategorija:Kretingos rajono bažnyčios
Kategorija:Jokūbavas